- सिडनी, ऑस्ट्रेलिया के सुधीर बड़क की निगाह में उपन्यास की खूबी है उसका सीधा-सादा, सिंपल, नो नॉनसेंस प्लाट, चुटीला लेखन और सर्वविद्यमान चरित्र चित्रण । कहते हैं कि एक बार जब घटनाक्रम शुरु होता है तो बिना झोलझाल के, बिना रुके अन्त तक ही पहुंच कर कर खत्म होता है । कहानी में कोई भी साइड स्टोरी या सब-प्लाट नहीं है, इसलिये भी प्लाट और भी तेजरफ्तार और चुस्त जान पड़ता है । कहानी में जहां कत्ल की इन्वेस्टीगेशन पाठकों को बांधे रखती है, वहां परिवार के सदस्यों का आपसी प्रेम और उन की खुद्दारी खूब विभोर करती है ।